San Žozė do Rio Pretas
San Žozė do Rio Pretas (port. São José do Rio Preto) – miestas pietryčių Brazilijoje, San Paulo valstijoje, 450 km į šiaurės vakarus nuo San Paulo, prie Preto upės. Yra oro uostas, plentai į San Paulą, Braziliją, Prezidente Prudentę. Chemijos, odos ir avalynės, maisto pramonė. Veikia teatras, ligoninė, keli privatūs universitetai. Miesto pavadinimas reiškia „Šv. Juozapo juodoji upė“. Gyvenvietė įkurta 1852 m. brazilų žemdirbių indėnų kaingangų žemėse. 1894 m. gavo miesto statusą. 1912 m. San Žozė do Rio Pretą pasiekė geležinkelis, nulėmęs spartų miesto augimą.